GiliGold/VAD_KnessetCorpus huggingface dataset:
מיכל בירן: אני רוצה להסתייג.
נועה בן שבת: אפשר להצביע על סעיף 22.
מיכל בירן: הייתה לי הסתייגות.
ראובן ריבלין: ההסתייגות שלי היא לא בסעיף הזה?
ניסן סלומינסקי: כבר ביקשתי הצבעה.
מיכל בירן: אמרתי קודם שאני רוצה להסתייג.
ראובן ריבלין: תצטרפי להסתייגות של ליצמן.
מיכל בירן: ההסתייגות שלי שונה משל ליצמן.
מיכל בירן: האיזון הנכון ביותר – אני מסכימה אתו שלא צריך לתת רק בידי השרים כדי שיהיה מנגנון אחיד וצודק לכולם – אני מציעה שזה יהיה בשילוב של השרים וועדת הכספים.
ראובן ריבלין: זה לחילופין.
ניסן סלומינסקי: מי בעד ההסתייגות של מיכל?
ראובן ריבלין: הסתייגות רצינית ביותר.
מיכל בירן: רביזיה.
נועה בן שבת: אם כן, לא יכולים להצביע.
יעקב ליצמן: גם אני ביקשתי רביזיה.
ניסן סלומינסקי: הרביזיה תידחה לשעה 1:00.
יצחק כהן: כל פעם חצי שעה.
יצחק כהן: זה 1:22.
טמיר כהן: זה מינימום חצי שעה.
נועה בן שבת: סעיף 23 קובע את התשלומים המופחתים מרגע שמתקרבים לתקרת הצריכה וגם את התשלומים שחובה לשלם לפי רצפת הצריכה הפרטנית נטו.
נועה בן שבת: לסעיף זה יש הסתייגות של קבוצת מרצ שהציעה שבמקום לדבר על השנים, בכל אחת מן השנים 2014 עד 2016, ההסדר יידחה ויהיה בין 2018 עד 2020.
ניסן סלומינסקי: מרצ לא נמצאת כאן.
ראובן ריבלין: תנמקו בשמם.
מיכל בירן: אני אנמק בשמם.
ניסן סלומינסקי: לפי הייעוץ המשפטי, אם הם לא נמצאים, אי אפשר להצביע על ההסתייגות.
נועה בן שבת: יש עוד מישהו שרוצה להצטרף להסתייגות של מרצ?
יצחק כהן: להלן – הקבוצה.
ראובן ריבלין: זה מרצ והקבוצה.
ניסן סלומינסקי: מי בעד קבלת ההסתייגות של מרצ והקבוצה?
נועה בן שבת: עכשיו אפשר להצביע על סעיף 23 כולו.
ניסן סלומינסקי: רביזיה בשעה 1:00.
נועה בן שבת: אנחנו עוברים לסעיף 24.
נועה בן שבת: סעיף 24 מאפשר לשרים לקבוע בצו להחריג מטופל המיועד להעברה - הכוונה לאדם גריאטרי שאפשר להעבירו מחוץ לבית החולים – מהסדר ההתחשבנות.
נועה בן שבת: אין הסתייגויות.
ניסן סלומינסקי: מי בעד אישור סעיף 24 כנוסח הוועדה?
ניסן סלומינסקי: הצבעה בעד – 7 נגד – 4 סעיף 24 – אושר כנוסח הוועדה.
נועה בן שבת: סעיף 25 קובע את הסדר ההתחשבנות כשיש בתוך בית החולים תאגיד בריאות והוא בעצם מייחס לתאגיד הבריאות אחוז ניכר, 48.67 אחוזים, מהסכומים המופחתים ששולמו מעבר לתקרות הצריכה.
ניסן סלומינסקי: מי בעד אישור סעיף 25?
ניסן סלומינסקי: הצבעה סעיף 25 – אושר.
נועה בן שבת: רביזיה לסעיף 25.
יעקב ליצמן: הסעיף הזה לא חל על בתי החולים הציבוריים?
נועה בן שבת: הסעיף של התחולה הוא סעיף 27.
נועה בן שבת: סעיף 26 קובע את האפשרות של בתי החולים וקופות החולים לערוך הסדר התחשבנות אחר, בכפוף לתנאים שנקבעים ומוצעים בסעיף.
נועה בן שבת: ההסכמים מועברים לשרים והשרים יכולים לבטל את ההסכמים במקרה שהם אינם עומדים באותם תנאים.
ניסן סלומינסקי: מי בעד אישור 26?
ניסן סלומינסקי: הצבעה בעד – 7 נגד – 5 סעיף 26 – אושר.
נועה בן שבת: חבר הכנסת ליצמן מגיש רביזיה.
נועה בן שבת: לגבי סעיף 27 יש מספר הסתייגויות.
נועה בן שבת: אני קודם אסביר את הסעיף.
נועה בן שבת: הסעיף קובע רשימה של שירותים שעליהם לא יחול הסדר ההתחשבנות.
נועה בן שבת: מדובר בשירותים בעיקרם שניתנים שלא במסגרת החובות לפי חוק ביטוח בריאות ממלכתי.
נועה בן שבת: בסעיף הזה אפשר להכניס את ההסתייגות של חבר הכנסת רובי ריבלין.
נועה בן שבת: ההסתייגות שלו, כפי שהוא העביר אותה, אומרת שבתי החולים בירושלים יוחרגו מסעיף הקייפ, למעט אם ביקשו להיכלל בהסדר הקייפ.
יעקב ליצמן: אני מדבר על בתי חולים ציבוריים.
נועה בן שבת: חבר הכנסת ריבלין, חבר הכנסת ליצמן וגם חברת הכנסת עליזה לביא ביקשו להחריג את בתי החולים שהם בעצם מוסד ציבורי לפי פקודת מס הכנסה.
ראובן ריבלין: שהם מלכ"רים.
גילה גמליאל: אני מצטרפת להסתייגות.
יעקב ליצמן: אולי כולכם תצטרפו אליה.
נועה בן שבת: יש לנו כאן עוד הסתייגות.
נועה בן שבת: אולי נצביע קודם על ההסתייגות של חבר הכנסת ריבלין ואחרי כן יש לנו עוד שתי הסתייגויות לסעיף הזה.
אראל מרגלית: זה נושא שחשוב לנו ברמה הציבורית.
אראל מרגלית: תן לנו להגיש את ההסתייגות הזאת.
ניסן סלומינסקי: רובי, אתה לא יכול להצביע בעד.
ראובן ריבלין: אם היא תתקבל, אני אמשוך אותה.
ניסן סלומינסקי: הם יאמצו אותה.
ראובן ריבלין: אני אצביע נגדה.
ראובן ריבלין: אם הם יגישו אותה, אני אצביע נגדה.
ראובן ריבלין: אראל, אני רוצה לעשות טוב למטרה ירושלמית על פי הנחיית הלובי לירושלים בראשותו של אחד מבכירי חברי הכנסת.
נועה בן שבת: אולי אדוני אפשר להתחיל עם ההסתייגות של חבר הכנסת ריבלין.
נועה בן שבת: אני מבינה שאתה נשאר בה לבד.
ראובן ריבלין: בכוונה הגשנו שתי הסתייגויות, כדי שאני אוכל להצביע נגדה והיא תוכל להצביע נגדי.
ראובן ריבלין: אנחנו רוצים שההסתייגות תיכנס לאפשרות שמי שיכריע תהיה המליאה.
ראובן ריבלין: אנחנו לא רוצים להכריע כאן.
ניסן סלומינסקי: מי בעד קבלת ההסתייגות של רובי ריבלין?
ניסן סלומינסקי: הצבעה בעד - 6
ראובן ריבלין: אני מושך את ההסתייגות.
ראובן ריבלין: משכתי את ההסתייגות.
ראובן ריבלין: נגמר.
ראובן ריבלין: ניסיתי לעזור.
יצחק כהן: הוא אימץ אותה.
גילה גמליאל: אני רוצה להגיש את ההסתייגות.
גילה גמליאל: אני מגישה את ההסתייגות יחד עם רוברט וחמד.
נועה בן שבת: חבר הכנסת ריבלין, גם אתה מסתייג?
ראובן ריבלין: אני משכתי את הסתייגותי.
ניסן סלומינסקי: הצבעה בעד – 7 נגד – 8 ההסתייגות לא התקבלה.
ניסן סלומינסקי: הרביזיה בשעה 1:00.
נועה בן שבת: הסתייגות של חברת הכנסת עליזה לביא, אליה הצטרף חבר הכנסת ליצמן, חברת הכנסת גמליאל וגם הקבוצה.
עליזה לביא: אני מושכת את ההסתייגות שלי.
נועה בן שבת: השאלה אם חבר הכנסת ליצמן מושך את ההסתייגות.
יעקב ליצמן: אני לא מושך.
יעקב ליצמן: הסיבה שהיא משכה, זאת סיבה לא למשוך.
נועה בן שבת: ההסתייגות אומרת שאנחנו מחריגים את כל בתי החולים הציבוריים הכלליים שהם מלכ"רים.
ניסן סלומינסקי: כל הרביזיות בשעה 1:00.
נועה בן שבת: יש לנו הסתייגות של קבוצת מרצ לגבי סעיף 27.
נועה בן שבת: הם מציעים שבמקום "הוראות סימן זה יחולו על שירותים שרכשה קופת חולים בבית חולים ציבורי כללי עד 31 בדצמבר 2016", יבוא 31 בדצמבר 2010.
נועה בן שבת: אני מניחה שזה קשור בהסתייגות הקודמת שלהם.
נועה בן שבת: זאת הסתייגות של קבוצת מרצ.
ניסן סלומינסקי: הם לא נמצאים כאן.
יעקב ליצמן: אפשר לאמץ את ההסתייגות.
ניסן סלומינסקי: אתה רוצה לאמץ?
יעקב ליצמן: אני לא יודע מה אומרת ההסתייגות.
נועה בן שבת: היא מאריכה את התוקף של הסדר הקייפ הזה עד 2020.
נועה בן שבת: אני מניחה שההסתייגות הזאת קשורה להסתייגות הקודמת, למרות שהדבר הזה לא הובהר, שביקשה לדחות גם את מועד תחילתו של הסדר זה.
יעקב ליצמן: לא מצטרף.
נועה בן שבת: לא מצביעים על ההסתייגות.
נועה בן שבת: אחרי הרביזיות נוכל להשלים את הסעיפים עליהם הוגשה רביזיה.
נועה בן שבת: הנושא הזה הסתיים.
ניסן סלומינסקי: סיימנו את הדיון בנושא הזה.
ניסן סלומינסקי: יש את הרביזיות שיוצבעו בשעה 1:00.
יעקב ליצמן: אי אפשר להצביע על החוק הזה.
יעקב ליצמן: התחשבנות בעד שירותי בריאות הנפש
ניסן סלומינסקי: אנחנו ממשיכים עם בריאות הנפש.
יעקב ליצמן: הסעיף הזה נוגע לכולנו.
נועה בן שבת: אני חושבת שגם הסעיף הקודם נוגע לכולנו.
ניסן סלומינסקי: רבותיי, אנחנו בפרק ד', סימן ב'.
ניסן סלומינסקי: בריאות הנפש.
משה גפני: יכול להיות שיש כאן
משה גפני: חברים שיש להם ניגוד עניינים?
ניסן סלומינסקי: שנוגעים בדבר.
יעקב ליצמן: אגב, רופא הכנסת יודע לטפל בבריאות הנפש?
יצחק כהן: בקהילה.
יצחק כהן: בעיקר בקבוצה.
נועה בן שבת: סימן ב' עוסק בנושא התחשבנות בעד שירותי אשפוז פסיכיאטרים.
נועה בן שבת: בעת הדיון בהצעת החוק פוצלו ממנו סעיפים 32 ו-33 לגבי הנושא של המרפאות הממשלתיות ולגבי הנושא של המרפאות לטיפול יום.
יצחק כהן: זה בעקבות הדיון שהתקיים בשבוע שעבר.
נועה בן שבת: בעקבות הדיון שהתקיים בשבוע שעבר.
נועה בן שבת: נשאר לנו הנושא של האשפוז הפסיכיאטרי.
נועה בן שבת: יש כאן הסתייגות של חברת הכנסת אורלי לוי-אבקסיס וחברת הכנסת גילה גמליאל.
ניסן סלומינסקי: אנחנו בפרק ד', סימן ב', בנושא בריאות הנפש.
יעקב ליצמן: איפה נציגי בתי החולים?
ניסן סלומינסקי: אנחנו בהצבעות.
ניסן סלומינסקי: הייעוץ המשפטי, נועה תוביל את הנושא.
נועה בן שבת: ההסדר מתייחס לבתי החולים הפסיכיאטרים, כך גם הכותרת שלו בסימן ב'.
נועה בן שבת: לפני שאנחנו נכנסים לסעיפים, חברת הכנסת אורלי לוי-אבקסיס, חברת הכנסת גילה גמליאל וקבוצת העבודה הציעו למחוק את כל הסימן, זאת אומרת מסעיף 28 עד סעיף 36.
יעקב ליצמן: מה זה ההגדרות?
יעקב ליצמן: הגדרה של משוגע?
ראובן ריבלין: תשוש נפש.
יעקב ליצמן: הרבה פעמים קראו לי משוגע.
נועה בן שבת: ההסתייגות של חברת הכנסת אורלי לוי-אבקסיס, חברת הכנסת גילה גמליאל וקבוצת העבודה היא לכל סימן ב'.
נועה בן שבת: הם מציעים למחוק את כל סימן ב', זאת אומרת, מסעיף 28 עד סעיף 36.
גילה גמליאל: אני מושכת את עצמי מההסתייגות.
נועה בן שבת: קבוצת העבודה עומדת על ההסתייגות הזאת?
נועה בן שבת: אתה יכול להצביע על ההסתייגות.
ניסן סלומינסקי: מי בעד קבלת ההסתייגות של מפלגת העבודה?
נועה בן שבת: ניכנס לסעיפים בתוך הסימן.
נועה בן שבת: סעיף 28 הוא סעיף ההגדרות.
נועה בן שבת: פעמים רבות ההגדרות הן מאוד משמעותיות.
נועה בן שבת: יש כאן כמה הסתייגויות לגבי ההגדרות.
נועה בן שבת: מספר המיטות המתוכנן, הסתייגות של קבוצת העבודה וקבוצת קדימה שמציעה לומר שבסוף ההגדרה, מספר המיטות המתוכנן, יופיע: אם יוכפל בשיעור הגידול הדמוגרפי באוכלוסייה.
מרב מיכאלי: אנחנו חוששות מכך שאין מקדם גידול דמוגרפי.
נועה בן שבת: רק להבהיר שבאשפוז הפסיכיאטרי מספר המיטות הוא הגורם היחיד להתחשבנות.
נועה בן שבת: יש עוד לציין שלפי הנתונים שמסר מרכז המחקר והמידע, יש גם פער בין הנתונים לגבי מספר המיטות עליו מתבסס הסדר ההתחשבנות לבין מספר המיטות הקיים.
נועה בן שבת: הסתייגות נוספת מתייחסת להגדרת תקרת הצריכה הבסיסית לשירותי אשפוז בבית חולים פסיכיאטרי.
נועה בן שבת: התקרה מתחילה להיספר מתקופת הטיפול לחמישה אחוזים ממספר המיטות המתוכנן.
נועה בן שבת: זאת אומרת, לא מביאים בחשבון את מלוא התקן של המיטות אלא רק 95 אחוזים ממנו.
נועה בן שבת: ההצעה של קבוצת העבודה וקבוצת קדימה, ההסתייגות שלהן היא לומר שיובא בחשבון מלוא התקן של מספר המיטות המתוכנן.
מרב מיכאלי: הבנו את ההסבר של מנכ"ל משרד הבריאות שרוצה להימנע מאשפוז יתר.
מרב מיכאלי: לאור חוסר ההתאמה וחוסר הגידול הטבעי וזה שאנחנו מתחילות ממקום כל כך נמוך למרות התוספת שהבטחתם, אנחנו סבורות שמן הראוי לפחות בזמן הזה שזה יהיה מאה אחוזים.
נועה בן שבת: באותה הגדרה, בתקרת הצריכה הבסיסית לשירותי אשפוז בבית חולים פסיכיאטרי, בסכום שנוגע למיטות אשפוז היום הפסיכיאטרי, לפי הצעת החוק הן מוכפלות ב-252, אלה הימים האפקטיביים של אשפוז היום בניגוד ל-365, שאלה ימי השנה שנוגעים לאשפוז הפסיכיאטרי שאינו אשפוז יום.
נועה בן שבת: מוצע בהסתייגות של קבוצת העבודה וקבוצת קדימה, גם את מספר המיטות של אשפוז יום להכפיל ב-365 במקום ב-252.
מרב מיכאלי: כפי שהסברת.
נועה בן שבת: אפשר להצביע על סעיף 28, סעיף ההגדרות.
ניסן סלומינסקי: מי בעד אישור סעיף 28?
ניסן סלומינסקי: הצבעה סעיף 28 – אושר.
יעקב ליצמן: תבקשו רביזיה.
נועה בן שבת: סעיף 29 קובע את תקרת הצריכה בשירותי אשפוז ואת הנוסחה שלה.
נועה בן שבת: יש כאן הסתייגות של קבוצת העבודה וקבוצת קדימה שמציעה למחוק את הסעיף כולו.
מרב מיכאלי: קודם כל, אנחנו כן מבקשים רביזיה על ההסתייגות עליו הצביעו.
יעקב ליצמן: סעיף 28.
נועה בן שבת: לגבי סעיף 29, ההסתייגות הראשונה שלכם היא למחוק את הסעיף כולו.
ראובן ריבלין: אם שכחו לומר קודם רביזיה, אי אפשר עכשיו.
יצחק כהן: אפשר גם מחר.
נועה בן שבת: כל עוד לא הניחו את החוק.
ניסן סלומינסקי: מי בעד אישור ההסתייגות של מפלגת העבודה?
נועה בן שבת: ההסתייגות החלופית של מפלגת העבודה.
יעקב ליצמן: מה ההגדרה של פסיכיאטר?
נועה בן שבת: אם אתה מדבר על רופא פסיכיאטר, יש התמחות.
נועה בן שבת: פסיכיאטריה זה בתחום הנפש.
מרב מיכאלי: פסיכולוג הוא לא רופא ופסיכיאטר הוא רופא.
מרב מיכאלי: אחד יכול לרשום מרשמים והשני לא.
נועה בן שבת: ההסתייגות החלופית של קבוצת העבודה וקבוצת קדימה היא שההודעה שמפורסמת על ידי השרים לגבי תקרת הצריכה של כל קופת חולים וכל בית חולים תהיה באישור ועדת העבודה, הרווחה והבריאות של הכנסת.
מרב מיכאלי: כמו שדיברנו אתמול.
יעקב ליצמן: את ועדת הכספים הורדת?
יעקב ליצמן: איפה ועדת הכספים?
נועה בן שבת: הם הציעו את ועדת העבודה, הרווחה והבריאות.
יעקב ליצמן: ההסתייגות שלי אומרת להוסיף גם את ועדת הכספים.
ניסן סלומינסקי: נצביע אחד לאחד.
נועה בן שבת: אתם רוצים את שתי הוועדות או רק את ועדת הכספים?
יעקב ליצמן: מה שאת רוצה.
ניסן סלומינסקי: מי נמע?
מרב מיכאלי: רביזיה על כל ההסתייגויות שנופלות.
יעקב ליצמן: אני לא.
יעקב ליצמן: איציק כהן ביקש.
יעקב ליצמן: התייעצות סיעתית היא לא ביקשה.
מרב מיכאלי: עוד לא.
מרב מיכאלי: חכה.
מרב מיכאלי: אנחנו באמצע.
מרב מיכאלי: תכף.
נועה בן שבת: סעיף 30 קובע את גובה התשלום בעד שירותי אשפוז פסיכיאטרים והוא קובע שכשחוצים את תקרת הצריכה הפרטנית לשירותי האשפוז, למעשה משלמים סכום אפס, לא משלמים דבר עבור השירותים שחורגים מתקרת הצריכה ומעבר ל-113 אחוזים מתקרת הצריכה, משלמים שלושים אחוזים מהמחיר המלא של שירותי האשפוז.
נועה בן שבת: קבוצת העבודה וקבוצת קדימה הציעו שהסעיף יימחק.
ניסן סלומינסקי: מי בעד ההסתייגות של קבוצת העבודה וקבוצת קדימה?
מרב מיכאלי: רביזיה.
נועה בן שבת: סעיף 31, כמו ההסדר שקראנו קודם לגבי הנושא של קיומו של תאגיד בריאות בתוך בית החולים.
נועה בן שבת: מוצע כאן לייחס תשעים אחוזים מכלל החשבונות המופחתים לתאריך בריאות במקרה שיש כזה.
נועה בן שבת: יש כאן הסתייגות של קבוצת העבודה וקבוצת קדימה לייחס לא רק 95 אחזים אלא את מלוא הסכומים המופחתים לתאגיד הבריאות.
נועה בן שבת: סעיף 34 – סעיפים 32 ו-33 פוצלו – שגם כאן יש אפשרות לעשות הסכמים בדבר התחשבנות בכפוף לתנאים הקבועים בסעיף.
נועה בן שבת: זה גם כפוף לאי ביטול בידי השרים.
נועה בן שבת: יש כאן הסתייגות של קבוצת מרצ.
ניסן סלומינסקי: קבוצת מרצ לא נמצאת.
נועה בן שבת: ההסתייגות שלה הייתה שבמסגרת ההסכם לא יקוצצו שעות צריכה או תקני כוח אדם אלא בהסדר תיקבע תוספת קבועה של שעות צריכה או תקני כוח אדם בשיעור של חמישה אחוזים או בשיעור אחר שיקבעו השרים.
מרב מיכאלי: אנחנו לוקחות את ההסתייגות של מרצ.
מרב מיכאלי: קבוצת העבודה.
ניסן סלומינסקי: מי בעד ההסתייגות של מפלגת העבודה-מרצ?
נועה בן שבת: הסתייגות נוספת של קבוצת העבודה וקבוצת קדימה שהסעיף כולו יימחק.
נועה בן שבת: סעיף 35 מציע לא להחיל את הסדר ההתחשבנות על שירותי אשפוז פסיכיאטרי בהתאם למה שנקבע.
נועה בן שבת: קבוצת העבודה וקבוצת קדימה הציעו למחוק את הסעיף.
נועה בן שבת: סעיף 36 הוא סעיף שקובע את התחילה של הצעת החוק ביום תחילתו של הצו להעברת האחריות.
מרב מיכאלי: סליחה, נועה.
מרב מיכאלי: הייתה לנו הסתייגות לסעיף 33 לגבי מספר עמדות.
נועה בן שבת: זה סעיף שפוצל.
נועה בן שבת: סעיף 36 קובע את התחילה.
נועה בן שבת: כרגע זה קבוע ל-1 ביולי 2015 וסיומו של הסדר הקייפ עד 31 בדצמבר 2016.
נועה בן שבת: כאן הציעו קבוצת העבודה וקבוצת קדימה שהסעיף יימחק.
נועה בן שבת: יש הסתייגות של קבוצת מרצ אבל אני חושבת שהיא זהה.
נועה בן שבת: היא מציעה שתחילתו של סימן זה ביום 1 ביולי 2015.
נועה בן שבת: אני חושבת שזה אומר את תוכן הסעיף.
נועה בן שבת: אני מבינה שאין כאן אף אחד מקבוצת מרצ.
מרב מיכאלי: אנחנו ניקח את זה לחילופין.
ניסן סלומינסקי: מי בעד קבלת ההסתייגות של מפלגת העבודה-מרצ?
ניסן סלומינסקי: תודה רבה לנועה ולכל הייעוץ המשפטי.
נועה בן שבת: אני רוצה להגיד משהו על לידות.
נועה בן שבת: לידות זה חוק חדש, תיקון לחוק הביטוח הלאומי.
נועה בן שבת: הצעת חוק ביטוח לאומי שהועבר אלי אתמול כמה דקות לפני 10 בלילה כהצעת חוק לחוק הביטוח הלאומי, הצעה לתיקון חוק הביטוח הלאומי.
ראובן ריבלין: חוק נפרד מחוק ההסדרים.
נועה בן שבת: אני לא מבינה איך אפשר במהלך הצבעות על חוק ההסדרים להתחיל לדון בהצעת חוק נפרדת אחרת שלא היה לה שום חלק וקשר לחוק ההסדרים והיא לא נמצאת בחוק ההסדרים.
ראובן ריבלין: זה במסגרת ועדת העבודה והרווחה.
נועה בן שבת: הם מבקשים להעלות את זה.
נועה בן שבת: שקודם יתכבדו ויניחו הצעת חוק.
משה בר סימנטוב: הכול אפשרי אבל אנחנו נגיד למה אנחנו רוצים לעשות את זה.
משה בר סימנטוב: אנחנו רוצים לתקן את חוק הביטוח הלאומי ולהעלות את תעריפי הלידות בשמונים מיליון שקלים על פני ארבע שנים.
משה בר סימנטוב: אוצר המדינה ישפה את המוסד לביטוח לאומי בגין הגידול בהוצאה שתהיה לו.
משה בר סימנטוב: זאת הצעה שמבקשת, מעבר להליך הפרוצדורלי שאולי הוא לא נוח.
נועה בן שבת: הוא לא חוקי.
משה בר סימנטוב: לא חוקי, אני לא יודע להתייחס.
משה בר סימנטוב: לא חוקי, אני לא יודע להתמודד.
נועה בן שבת: זה הליך לא חוקי להביא בחוק ההסדרים משהו שלא היה.
ניסן סלומינסקי: משה, אנחנו נסיים את חוק ההסדרים ובעזר השם בשבוע הבא נשמח להעלות את זה לדיון.
משה בר סימנטוב: אנחנו חוששים שזה יעכב את ההליך.
ניסן סלומינסקי: יש לנו ייעוץ משפטי חזק מאוד מכל הכיוונים, כולל הייעוץ של הכנסת.
ניסן סלומינסקי: לא נכניס את זה עכשיו.
ניסן סלומינסקי: אני לא רוצה להכניס ולפצל.
ניסן סלומינסקי: נדון בזה בשבוע הבא.
נועה בן שבת: אין אפשרות להכניס ולפצל.
נועה בן שבת: זה לא נושא חדש.
נועה בן שבת: זאת הצעה שלא הייתה.
נועה בן שבת: היא לא מחליפה שום דבר.
ניסן סלומינסקי: אמרתי שנדון בזה בשבוע הבא אחרי שנסיים את חוק ההסדרים.
ניסן סלומינסקי: גם בשבוע הבא יש לנו ישיבות.
שגית אפיק: אנחנו נמצאים עכשיו בחוק ההסדרים.
שגית אפיק: אין לנו מה לפצל.
ניסן סלומינסקי: אמרתי שנסיים את חוק ההסדרים ובשבוע הבא נדון בזה.
משה בר סימנטוב: חבל.
ניסן סלומינסקי: רבותיי, שגית חזרה.
יצחק כהן: נועה, אם זה בא לשפר?
נועה בן שבת: זה לא הונח.
נועה בן שבת: האפוטרופוס הכללי
ניסן סלומינסקי: יש לנו רביזיות שיכולות להידון משעה 1:00 ויש לנו רביזיות שהצטרפו לאחרונה והן יכולות להידון מ-1:15.
ניסן סלומינסקי: אנחנו נצרף אותן ונדון בכולן ב-1:20.
ניסן סלומינסקי: אנחנו דנים עכשיו בחוק האפוטרופוס.
ניסן סלומינסקי: הצטרף אלינו איתי עצמון.
ראובן ריבלין: לא צריך לדון על הכול מחדש.
ניסן סלומינסקי: לא, רק הסתייגויות.
איתי עצמון: אדוני, אני אזכיר בשתי מלים על מה מדבר התיקון שמונח כרגע על שולחן הוועדה.
איתי עצמון: התיקון הזה מורכב משני חלקים עיקריים.
ראובן ריבלין: אל תסביר לנו את הכול אלא תגיד רק את ההסתייגויות.
איתי עצמון: יש כאן ארבע הסתייגויות, של קבוצת העבודה וקבוצת קדימה.
איתי עצמון: ההסתייגות הראשונה היא לסעיף 73(1) לעניין ניהול נכס לא צו ניהול, סמכות האפוטרופוס הכללי לנהל ללא צו ניהול.
ניסן סלומינסקי: מפלגת העבודה רוצה להסביר?
מרב מיכאלי: באיזה פרק אנחנו?
איתי עצמון: סעיפים 73 ו-74.
גילה גמליאל: שגית, נכון שנושא האפוטרופוס הכללי הוא נושא לוועדת הכלכלה?
גילה גמליאל: אני מגישה הסתייגות שזה יעבור לשם.
איתי עצמון: לשר המשפטים יש הסמכה לקבוע תקנות לעניין השקעת הכספים שנמצאים בניהול האפוטרופוס הכללי.
איתי עצמון: מכיוון שנושא האפוטרופוס הכללי הוא נושא מובהק שנמצא בתחום סמכויותיה של ועדת הכלכלה, גם אני חושב שמן הראוי שהתקנות יהיו באישור ועדת הכלכלה.
ניסן סלומינסקי: מרב, אנחנו נצביע על זה.
מרב מיכאלי: אנחנו ביקשנו לשנות את הסכום ל-6,137 שקלים במקום חמישים אלף.
איתי עצמון: ההסתייגות השנייה של מפלגת העבודה ומפלגת קדימה היא לסעיף 73(2) – במקום אחת לחמש שנים, יבוא אחת לשלוש שנים.
איתי עצמון: זה הסעיף שמדבר על פעולות האיתור של האפוטרופוס הכללי.
ניסן סלומינסקי: מרב, אני מצביע או שאת מסבירה?
מרב מיכאלי: אנחנו מציעים אחת לשלוש שנים, במקום אחת לחמש שנים.
אחמד טיבי: הסתייגות חשובה.
ניסן סלומינסקי: מאוד חשובה.
ניסן סלומינסקי: יורדת לשורש העניין.
מרב מיכאלי: אתה שם לב שזה לא למחוק את הסעיף.
מרב מיכאלי: יש לנו עוד שתי הסתייגויות.
איתי עצמון: ההסתייגות הבאה היא של מפלגת העבודה וקדימה והיא אומרת שבסעיף 73 – פסקה (3) תימחק.
מרב מיכאלי: מפלגת העבודה והקבוצה.
מרב מיכאלי: מבקשות רביזיה.
איתי עצמון: ההסתייגות הבאה, גם היא של קבוצת העבודה וקדימה, מחיקת סעיף 74 שעניינו תחילה ותקנות לפי התיקון לחוק האפוטרופוס הכללי.
ראובן ריבלין: אין צורך להצביע.
ראובן ריבלין: הם רוצים למחוק.
אחמד טיבי: אנחנו מבקשות רביזיה.
איתי עצמון: התקנות לפיהן מוסמך שר המשפטים, לפי התיקון הזה, לקבוע דרכים ואופן להחזקה ולהשקעה של הכספים שבידי האפוטרופוס הכללי כדרוש לשם שמירת הקרן והבטחת הפירות, בכל זה אמות מידה לבחירת הדרך להשקעת כספים כאמור.
איתי עצמון: בדיון הקודם הוסכם שזה יהיה בוועדת הכספים והייתה כאן בקשה שזה יהיה באישור ועדת הכלכלה כמתחייב לפי הוראות התקנון.
ראובן ריבלין: אין בעיה שזה יהיה בוועדת הכלכלה.
מרב מיכאלי: אנחנו מבקשות התייעצות סיעתית בנושא האפוטרופוס הכללי.
אלעזר שטרן: מרגלית, גם אתה?
אראל מרגלית: אני בסיעה.
אראל מרגלית: היא חברת הסיעה שלי.
אלעזר שטרן: היא אומרת מבקשות ואני מתבלבל.
אראל מרגלית: גם אני מבקשת.
אראל מרגלית: אני לא מתווכחת.
אראל מרגלית: לימוד חובה – לימודי מקצועות היסוד
ניסן סלומינסקי: שגית, אנחנו עושים חינוך אתו?
איתי עצמון: עמוד 766.
איתי עצמון: הסתייגות ראשונה של סיעות יהדות התורה, ש"ס ועבודה.
איתי עצמון: סעיף 82, פסקה (2) עד (4).
איתי עצמון: בעמוד 766 פסקאות (2) עד (4).
איתי עצמון: הסתייגות אחת של הקבוצה.
איתי עצמון: הסעיף אומר שלימודים בכיתה ב' יהיו רק חמש שעות ולא עשר שעות.
איתי עצמון: ההסתייגות אומרת שזה לא יתבטל לגמרי אלא רק יידחה בשנה.
איתי עצמון: התוספת של חמש שעות לא תתבטל אלא תידחה בשנה.
יעקב ליצמן: האוצר רצה לגנוב חמש שעות ואנחנו התנגדנו.
ניסן סלומינסקי: הרביזיה תהיה ב-2:00.
איתי עצמון: הסתייגות שנייה של חברי הכנסת לוי ועמאר שלא נמצאים.
איתי עצמון: הסתייגות נוספת של חד"ש שלא נמצאים כאן.
איתי עצמון: אי אפשר להצביע על הסעיף כי יש רביזיה.
מרב מיכאלי: הקיצוץ עליו מדובר כאן הוא על כיתות ב'?
איתי עצמון: רק כיתות ב'.
ראובן ריבלין: אתמול הוא אמר שזה גם על כיתות א'.
איתי עצמון: כאן יש רק על כיתות ב'.
ראובן ריבלין: בר סימנטוב אתמול אמר שזה גם על כיתות א'.
ראובן ריבלין: אני הייתי פה.
ניסן סלומינסקי: יכול להיות אבל אני לא זוכר.
ראובן ריבלין: אני שמח, אבל יש לך כאן פער של 130 מיליון.
ראובן ריבלין: (חילופי יו"ר – היו"ר גילה גמליאל)
גילה גמליאל: הרביזיות יהיו ב-1:30.
מרב מיכאלי: אנחנו ביקשנו התייעצות סיעתית.
איתי עצמון: משה בר סימנטוב אתמול אמר שזה יחול גם על כיתות א'.
איתי עצמון: אנחנו הצבענו על סעיף כפי שהוא בחוק ההסדרים שמדבר רק על כיתות ב'.
איתי עצמון: אם משרד האוצר מבקש להחיל גם על כיתות א', שיציע כאן נוסח לכיתות א'.
משה גפני: שיביא למליאה חוק חדש.
איתי עצמון: מה שהצבענו עליו כרגע, זה הנוסח כפי שהוא בכחול והוא חל על כיתות ב' בלבד.
משה גפני: אם רוצים לעשות קיצוץ חדש, גם בכיתות א', שיביא חוק.
יצחק כהן: זה נושא חדש.
שגית אפיק: אני שחקנית חדשה.
שגית אפיק: הגעתי עכשיו.
שגית אפיק: אני מבינה שהצבעתם על הכחול.
שגית אפיק: אין נושא חדש כיוון שהוצבע הכחול.
שגית אפיק: סוף דיון.
שגית אפיק: אני מבינה שלא הוצגה בפני הוועדה איזושהי חלופה שאפשר לטעון לגביה נושא חדש.
יצחק כהן: הוא הציג.
גילה גמליאל: לא, הוא לא הציג.
שגית אפיק: הוא נציג הלשכה המשפטית, היועץ המשפטי של ועדת חינוך.
שגית אפיק: הוא לא הציג דבר.
משה גפני: אותנו לא מעניין מבחינה משפטית.
משה גפני: אותנו מעניין שכל יום נהיה יותר רע.
ראובן ריבלין: היום שיפרנו את מצבנו.
גילה גמליאל: בכמה הדקות האלה, אני מנהלת את הישיבה ואני רוצה להתקדם.
מרב מיכאלי: רק לוודא שביקשנו רביזיה על הנושא של כיתות ב'.
איתי עצמון: בכל מקרה אנחנו כרגע הצבענו רק על ההסתייגויות.
איתי עצמון: על הסעיף עצמו עוד לא הצבענו.
גילה גמליאל: הם מגישים רביזיה ולכן אי אפשר להצביע על ההצעה עצמה.
גילה גמליאל: מה הנושא הבא?
מאיר בינג: אפשר לעשות את זה בוועדת הכלכלה.
מאיר בינג: אני אומר לפרוטוקול מה שאמרנו גם בדיון, שהמצב החוקי היום מאפשר לעשות העברת כספים ראשונה עוד לפני אישור התקנות וזה נאמר גם קודם.
מאיר בינג: הנוסח הוא הנוסח הכחול שהוקרא.
גילה גמליאל: אני רוצה להעביר את התקנות לוועדת הכלכלה.
גילה גמליאל: מי בעד להעביר את הסעיף לוועדת הכלכלה?
גילה גמליאל: הוא מסכים להעביר את התקנות לוועדת הכלכלה.
גילה גמליאל: שגית, זה נושא חדש?
גילה גמליאל: ההסתייגות שלי אומרת להעביר את זה לוועדת הכלכלה.
שגית אפיק: חבר הכנסת ליצמן, זאת בקשה להסתייגות.
גילה גמליאל: מי בעד ההסתייגות שלי להעביר את זה לוועדת הכלכלה?
גילה גמליאל: מי נגד?
גילה גמליאל: מי בעד? אין.
גילה גמליאל: הצבעה
גילה גמליאל: הוחלט שהתקנות יועברו לוועדת הכלכלה.
יעקב ליצמן: אני מוריד את ההסתייגויות.
גילה גמליאל: איזה הסתייגויות אתם מורידים?
יעקב ליצמן: על כיתה ב'.
שגית אפיק: אתם מורידים את ההסתייגויות.
גילה גמליאל: הואיל והוסרו ההסתייגויות והרביזיות, אנחנו מצביעים על סעיף 82.
שגית אפיק: הסירו את הרביזיות על ההסתייגויות ולכן הם מבקשים להצביע על סעיף 82(2) שקראתם, לפי הכחול.
משה בר סימנטוב: אבל יש נוסח אחר.
יעקב ליצמן: זה נושא חדש.
יעקב ליצמן: לנושא חדש אנחנו לא מסכימים.
יעקב ליצמן: אנחנו קיבלנו את הנוסח בכחול.
משה גפני: גם אי אפשר להצביע כי זה לא נדון.
משה גפני: נדון רק לגבי כיתות ב'.
משה בר סימנטוב: זה נדון אתמול.
משה בר סימנטוב: אתמול אני הצגתי את זה בפני הוועדה.
יעקב ליצמן: זה נושא חדש ואנחנו לא מוכנים.
גילה גמליאל: שגית, הוא טוען לנושא חדש.
יעקב ליצמן: אנחנו מסכימים להצביע על הכחול אבל לנושא החדש אנחנו מתנגדים.
גילה גמליאל: ההכרעה בידיך.
גילה גמליאל: אני אסביר לכם מה המצב.
גילה גמליאל: בפניכם מונח הכחול.
גילה גמליאל: מבקש משרד האוצר לבצע שינוי.
גילה גמליאל: טוענים שהשינוי הוא נושא חדש.
ראובן ריבלין: ישר לוועדת הכנסת.
גילה גמליאל: אם היא מחליטה להצביע על הכחול, שזה מה שקרה כאן קודם, אין נושא חדש.
גילה גמליאל: ההכרעה היא בעצם בידיך.
גילה גמליאל: זה נושא חדש.
גילה גמליאל: עובר לוועדת הכנסת.
שגית אפיק: זה לא נושא חדש כיוון שזה לא נדון.
שגית אפיק: נושא חדש זה נושא שהוועדה אימצה אותו כהצעת תיקון לכחול.
שגית אפיק: מה שעומד בפניכם כרגע, זה הכחול.
שגית אפיק: הצבעתם על הכחול.
שגית אפיק: זה מה שהוועדה קיבלה.
שגית אפיק: כיוון שאין שום דבר אחר בפניכם, את צריכה לקבל החלטה האם את רוצה לקיים דיון על ההצעה של האוצר או שאת רוצה להצביע על הכחול.
ראובן ריבלין: אי אפשר לפתוח לדיון אלא צריך להעביר את זה לוועדת הכנסת.
גילה גמליאל: אני רוצה לשמוע את רובי ריבלין.
ראובן ריבלין: אי אפשר לפתוח בדיון.
ראובן ריבלין: אחת משתיים: או יש בפנינו הצעה לנוסח חדש.
שגית אפיק: כרגע יש בפניכם את הכחול ואומר משה בר סימנטוב שלאוצר יש הצעה אחרת.
משה בר סימנטוב: אתמול הצגנו אותה.
ראובן ריבלין: אם יש הצעה אחרת לאוצר והוא טען נושא חדש, צריך לקבוע אם זה נושא חדש או לא לפני שדנים כל דיון בוועדת הכנסת.
משה בר סימנטוב: אתמול הצגתי את זה.
ראובן ריבלין: הוא הציג את זה אתמול.
ראובן ריבלין: אני שמעתי.
גילה גמליאל: אבל אין נוסח.
גילה גמליאל: לא קיבלנו נוסח.
שגית אפיק: צריך לחלק את הנוסח.
שגית אפיק: (חילופי יו"ר – היו"ר ניסן סלומיאנסקי)
משה בר סימנטוב: זה היה חצי מיליארד שקלים.
ראובן ריבלין: אם הייתי יושב כאן ולא שומע את הדברים, הייתי נרדם.
ראובן ריבלין: לכן אני שומע כל מילה.
ראובן ריבלין: כשבא משרד החינוך והציג את ההסתייגויות, אני הפניתי את תשומת לבו לכך שהכחול לא מה שהוצג בפנינו אתמול על ידי האוצר.
ראובן ריבלין: אמר משרד החינוך שלא ידוע לו על הצעה אחרת של האוצר והוא מבקש לקדם את הנושא על פי הכחול.
ראובן ריבלין: בא עכשיו בר סימנטוב, אחרי ששמענו שהערנו כאן הערה על מה שהוא אמר, ואכן מאשר שאתמול, כאשר דיברנו על שלושה וחצי מיליארד שקלים, הישג של האופוזיציה וגם של יושב ראש הוועדה – וכל אחד יחליט בסדר העדיפויות למי הקרדיט יותר גדול – אנחנו שמענו אתמול מהאוצר שהוא מביא 150 מיליון על ידי ביטול כיתה א'.
משה בר סימנטוב: תוספת השארת כיתה א'.
ראובן ריבלין: בא משרד החינוך והציג בפנינו רק את כיתות ב'.
ראובן ריבלין: לכאורה יש לפנינו שתי הצעות כאשר האחת היא ההצעה המקורית של משרד החינוך שעליה גם הצבענו בהסתייגויות, והצעה שנייה שאם אכן היא מוגשת, יש טענה שהיא נושא חדש.
גילה גמליאל: אנחנו הצבענו על ההסתייגויות של הכחול.
ראובן ריבלין: לא היה תיאום בין החינוך לבין האוצר.